tomron87/hebrew-wikipedia-sentences-corpus huggingface dataset:
במקור נוצרה התוכנה על ידי מקרומדיה, וכיום היא משווקת על ידי אדובי מערכות לאחר שנקנתה על ידה.
התוכנה תומכת בגרפיקה וקטורית, גרפיקה מבוססת מפת סיביות, גרפיקת תלת-ממד, ושפת תסריט פנימית הנקראת ActionScript המורצת על ידי התוכנה Tamarin.
ניתן להוריד את התוכנה בחינם כתוסף דפדפן, והיא זמינה לגרסאות האחרונות של דפדפני אינטרנט אינטרנט אקספלורר, מוזילה פיירפוקס, גוגל כרום, אופרה וספארי.
לכל גרסה של התוכנה יש תאימות לאחור.
בתאריך 26 ביולי 2017 הודיעה חברת אדובי כי תחדל לתמוך באופן מלא בפורמט משנת 2020. ומתאריך ההודעה אדובי תוציא רק עדכוני אבטחה לנגן ולא תוסיף לו פיצ'רים חדשים.
התמיכה בנגן הפלאש הסתיימה רשמית ב-12 בינואר 2021, לאחר שהתוסף בגרסה העדכנית ביותר חדל מלפעול כתוצאה מטיימר שהיה קיים בקוד התוסף ובהדרגה החלה הסרת התוסף מכלל הדפדפנים - כך לדוגמה, עדכון KB4577586 של מיקרוסופט ל-Windows 8.1 ו-Windows 10 הסיר את התוסף מהדפדפן אינטרנט אקספלורר.
גרסת פלאש 32.0.0.344 היא הגרסה האחרונה בה התוסף עדיין מתפקד.
לאחר סיום תמיכה בתוכנית אפשר להפעיל את הקבצים בעזרת חבילה "Ruffle.
Adama (מעברית: אדמה) הוא אלבום הבכורה של אבישי כהן, שיצא במרץ 1998 בהוצאת Stretch Records האמריקנית בלוס אנג'לס, ארצות הברית.
Adama הוא אלבום ג'אז המשולב במאפייני מוזיקת עולם, ובפרט רכיבים אוריינטליים, ספרדיים, לטיניים, וכן לעיתים שימוש בהשראה תרבותית מהשורשים והמקורות היהודיים.
אלה הם קווים סגנוניים המאפיינים את רב הרפרטואר של אבישי כהן לאורך כל קריירת הסולו שלו עד כה.
Adama הוא אלבום אינסטרומנטלי, בעל הרכב מוזיקלי המשלב כלים מערביים, כגון פסנתר ופסנתר חשמלי, וכלי נשיפה מערביים – עם כלים אתניים, כגון עוד ותופי קונגה.
כל נעימות האלבום הולחנו על ידי אבישי כהן, למעט גרסת כיסוי אינסטרומנטלית של השיר Bésame Mucho מאת קונסוולו ולאסקס.
במקביל לקריירת הסולו המתפתחת באותה תקופה, ניגן כהן עם צ'יק קוריאה והיה נגן הקונטרבס בהרכב Origin בהנהגתו של קוריאה.
עבודתו עם קוריאה, הבעלים של חברת Stretch Records שהפיקה את האלבום, תרמה רבות לעיצובו של Adama.
לצד כהן שמנגן על קונטרבס, הסקסופוניסט סטיב וילסון ונגן הטרומבון סטיב דייוויס שניגנו עם כהן במסגרת Origin היו למשתתפים בהרכב המבצע העיקרי של Adama.
בנוסף אליהם משתתף בהרכב המתופף ג'ף בלרד, שלאחר מכן היה למתופף של הרכב Origin ולימים (ב-2001) ניגן עם כהן בהרכב השלישייה החדש של קוריאה (The Chick Corea New Trio).
עוד משתתפים בהרכב העיקרי הפסנתרן ג'ייסון לינדנר, והגיטריסט הישראלי עמוס הופמן.
באלבום מתארחים גדולי ג'אז ידועים שאיתם ניגן כהן בעבר במהלך התבססותו בניו יורק: בראד מלדאו, דנילו פרז, חורחה רוסי וכמובן צ'יק קוריאה.
מלדאו מנגן על פסנתר לצד רוסי על תופים ברצועה Bésame Mucho, פרז על פסנתר לצד קוריאה על פסנתר חשמלי ודון אליאס על תופי קונגה ברצועה Gadu, והזמרת קלאודיה אקוניה תורמת את קולה בהצטרפות להרכב העיקרי ברצועה Jasonity.
Adama זכה לשבחים רבים וכאלבום בכורה ביסס את מעמדו של אבישי כהן כיוצר ג'אז בולט ומבטיח גם בתחום ההלחנה, לאחר שזכה להכרה עולמית בנגינתו לצד צ'יק קוריאה קודם לכן.
סטיב וילסון (Steve Wilson) – סקסופון סופרנו
סטיב דייוויס (Steve Davis) – טרומבון
ג'ף בלרד (Jeff Ballard) – תופים, כלי הקשה
ג'ייסון לינדנר (Jason Lindner) – פסנתר
עמוס הופמן – עוד, גיטרה
בראד מלדאו (Brad Mehldau) – פסנתר
דנילו פרז (Danilo Pérez) – פסנתר
חורחה רוסי (Jorge Rossi) – תופים
דון אליאס (Don Alias) – תופי קונגה
קלאודיה אקוניה (Claudia Acuña) – שירה
Addicted to You (בעברית: מכורה אליך) הוא סינגל של הזמרת הקולומביאנית שאקירה, מתוך אלבום האולפן התשיעי שלה, Sale el Sol.
הסינגל יצא כסינגל החמישי והאחרון מהאלבום תחת חסותם של אפיק רקורדס, ב-13 במרץ 2012. הסינגל נכתב על ידי שאקירה, אל קאטה, ג'ון היל ולואיס פרננדו אוצ'ואה, והוא שיר שמושפע מסגנון המרנגה.
הסינגל גם מצייר השפעות בולטות ממוזיקה של רגאטון, ומתאר במילים שלו את התאהבותה של שאקירה בבחור.
למרות השם שלו שכתוב בשפה האנגלית, רוב הסינגל מורכב מהשפה הספרדית.
עם יציאתו, המבקרים אהבו את הסינגל, ושיבחו את פעימותיו והקצב שלו.
הסינגל הגיע למקום הראשון במקסיקו, שם מאוחר יותר קיבל את תואר ה"פלטינה" על ידי האיגוד המקסיקני (AMPROFON).
הסינגל הצליח במצעדים של מדינות כגון: פולין, ספרד וצרפת.
בארצות הברית, הסינגל הגיע למקום ה-9 במצעד השירים הלטיניים, והגיע בנוסף למקום ה-3 במצעד השירים הטרופיים.
הווידאו קליפ של הסינגל צולם ובוים על ידי אנתוני מנדלר בפרק זמן של יום צילומים אחד בוולנסיה, קליפורניה.
הסרטון הופץ לראשונה ברחבי העולם ב-2 במאי 2012, והפך ל-"נושא המרכז" ברשתות החברתיות המקוונת ושירות המיקרו-בלוגינג לאחר השקתו.
קטעים מהווידאו כוללים את שאקירה שרה את הסינגל במקומות שונים, בעוד היא: "מתפתלת" על מיטה בחדר, ונמצאת ברחובות העיר "ספרדית בסגנון הישן", ובנוסף "מתיזה מים מסביבה באמבטיה".
בקליפ, שאקירה נראית לבושה בבגדי אופנה יוקרתיים לאורך כולו, הכוללים חולצת פולקה שחורה - לבנה עם חגורת עור עבה וחצאית שחורה גבוהה, בגדי ים חתוכים וחצאית מקסי מפוספסת, ובנוסף שמלת חולצה.
וצבע שיערה של שאקירה בקליפ היה בלונדיני כמו בעטיפת השיר.
הקליפ צבר בערוצה של שאקירה למעלה מ-200 מיליון צפיות והוא אחד מקטעי הווידאו הנצפים של הזמרת.
הסינגל לא נחל הצלחה גדולה במצעדים כמו קודמיו אך נכנס למקומות גבוהים במדינות כגון: פולין, מקסיקו, ספרד וצרפת.
מקוםתאריםמכירותמקסיקו (AMPROFON)פלטינה + זהב90,000סיכוםבכל העולם740,000
Addicted to a Memory (בעברית: מכור לזיכרון) הוא שיר של הדי ג'יי והמפיק הרוסי-גרמני זד בהשתתפות להקת הבנות האמריקאית בהארי, מתוך אלבום האולפן השני שלו, True Colors.
השיר נכתב על ידי זד יחד עם מת'יו קומה ופורסם ב-14 באפריל 2015 כסינגל שיווקי.
השיר זכה לביקורות חיוביות רבות.
מבקרים לשירי מוזיקה אלקטרונית קודמים שלו, ביניהם, "Stars Come Out", "Slam the Door" ו-"Shave It Up".
השיר הוצג ב-2015 בפרסומת של משקה האנרגיה גייטורייד בכיכובו של ליונל מסי.
"Addicted to a Memory" החל כדמו של זד אשר נשלח לליידי גאגא ב-2012. לאחר ששמעה את הדמו, גאגא התקשרה לג'ימי לובין מתוך אינטרסקופ רקורדס וביקשה ממנו לחתום לזד על חברת התקליטים.
על השיר, הצהיר זד: "אני חושב שאתה יכול לשמוע את הפיתוח האמיתי שלי כאמן בתוך השיר.
זה כמעט כמו פרק זמן של הקריירה שלי."
ב-19 במרץ 2015, 50 אוהדים של זד באוסטין נלקחו באמצעות רכב פרטי למסיבה בפארק מערת לונגהרן במסיבה, זד הותיר להם להקשיב הגרסה הסופית של "Addicted to a Memory".
סינגל CD / הורדה דיגיטלית
Adele Live 2016 היה סיבוב ההופעות השלישי של הזמרת הבריטית אדל.
סיבוב הופעות זה נתמך על האלבום 25. סיבוב ההופעות החל ב-29 בפברואר 2016 בבלפסט, אירלנד.
במהלך סיבוב ההופעות הופיעה אדל באירופה, אמריקה הצפונית, ובאוקיאניה.
Adeno-associated virus (אדנו אסושיאייטד וירוס או AAV) הוא וירוס בעל גנום דנא חד-גדילי, אשר אינו גורם מחלה באדם.
לווירוס קפסיד היקוסהדראלי, בקוטר של כ-20 ננומטר, ללא מעטפת.
הווירוס שייך למשפחת הדפנדופרבווירוסים (dependoparvoviruses), אשר יכולים להתרבות רק בתאים שעברו הדבקה בווירוס נוסף, למשל אדנו-וירוס או וירוס ההרפס.
בזכות תכונות אלה הווירוס יכול לשמש לריפוי גני, ונערכים ניסויים קליניים המתבססים על הווירוס כאמצעי להחדרת דנא תקין לתאים חולים.
לווירוס מספר סרוטיפים (תת סוגים) שונים, שלכל אחד טרופיזם לסוגי תאים שונים בגוף.
נוסף על הסרוטיפים הנאיביים שנמצאו בטבע, ישנם סרוטיפים שפותחו באופן מלאכותי.
בשנות ה-60 של המאה ה-20 פורסמו מספר מאמרים שתיארו את ה-AAV כוירוס בפני עצמו.
עד אז הוא נחשב לזיהום שמקורו בתהליך יצירת אדנו-וירוס.
החוקרים ראו ש-AAV אינו יכול להתרבות לבדו, אלא רק בנוכחות של אדנו-וירוס, ולכן התקבע השם Adeno-associated virus, אף כי כיום ידוע שישנם עוד וירוסים שיכולים לאפשר את התרבות ה-AAV.
הגנום של הווירוס הוא דנא חד-גדילי, באורך של כ-4700 נוקלאוטידים.
בשני הקצוות של הגנום נמצאים מקטעי ITR - Inverted terminal repeats, בעלי תפקיד פונקציונלי בשכפול הגנום ובאריזתו בוויריון (גופיף הווירוס).
בין שני מקטעי ה-ITR ישנם שני גנים: rep, ממנו מיוצרים חלבונים הקשורים להכפלת הגנום ולאינטגרציה שלו לגנום של התא המאכסן, ו-cap, ממנו מיוצרים החלבונים המרכיבים את קפסיד הווירוס.
ITR - Inverted terminal repeats, הם מקטעי דנא באורך 145 נוקלאוטידים, הנמצאים בקצוות הגנום, והם חשובים להכנסת הגנום לקפסיד ולהכפלתו בתאים מודבקים.
מקטעים אלה מכילים רצפי דנא משלימים והופכיים (reverse complement), כך שמקטע הדנא החד-גדילי יכול להתקפל וליצור אזור דו-גדילי.
כששני מקטעי ה-ITR נצמדים אחד אל השני, נוצרת ביניהם לולאה של דנא חד-גדילי.
במצב זה הגנום יכול להארז בתוך הקפסיד.
כאשר מקטע ה-ITR נצמד לעצמו, נוצר אזור דו-גדילי בקצה הגנום, המאפשר יצירה של גדיל משלים לכל הגנום על ידי דנא פולימראז של התא המודבק, ובכך להכפיל את הגנום של הווירוס.
בגן זה יש שני פרומוטורים (p5 ו-p19), שמהם יכול להתחיל שעתוק הדנא לרנא.
בנוסף ישנו אינטרון, שיכול להיות מוסר מהרנא בתהליך של שחבור.
בסך הכל ישנם ארבעה חלבונים שונים הנוצרים מאותו הגן (Rep78, Rep68, Rep52 ו-Rep40).
כל החלבונים הם בעלי פעילות הליקאז, והשניים הגדולים (Rep 78 ו-Rep68) הם בעלי פעילות ניקאז (חיתוך גדיל אחד בדנא דו-גדילי).
מגן זה מיוצרים שלושת החלבונים המבניים המרכיבים את קפסיד הוויריון: VP1, VP2 ו-VP3. השעתוק מתחיל מהפרומוטר p40.
"Adeyyo" הוא שיר שהוקלט על ידי הזמרת-יוצרת הטורקייה אג'ה סצ'קין.
הוא יצא לאור ב-15 ביולי 2016, בהוצאת חברת התקליטים דואן מיוזיק קומפני כסינגל השני מתוך המיני-אלבום השלישי שלה, (2016).
הוא נכתב והולחן על ידי איישן.
"Adeyyo" הפך לאחד מהשירים הטורקיים המצליחים ביותר בכל הזמנים, כשהצליח לשהות למעלה מתשעה שבועות בפסגת טורקיה טופ 20. כמו כן, היה לשירה הראשון של סצ'קין שהצליח לעשות זאת, מאז השיר "Bangır Bangır" של הזמרת-יוצרת גולשן, שיצא בשנת 2015.
בנוסף לכך, הקליפ שלו הצליח לצבור למעלה מ-195 מיליון צפיות, דבר שהופך אותו לאחד מהקליפים הטורקיים הנצפים ביותר בכל הזמנים.
השיר נכתב והולחן על ידי היוצרת הטורקייה איישן.
ב-10 במרץ 2016, הוציאה סצ'קין את השיר "Hoş Geldin Ayrılığa", כסינגל המוביל מתוך המיני-אלבום.
"Adeyyo" זכה להצלחה רבה וכמה שבועות לאחר יציאתו, הוחלט להוציא את השיר הזה כסינגל השני מתוך המיני-אלבום.
בסמוך ליציאתו, היה זמין השיר לשמיעה ברשתות הזרמות מדיה שונות, כדוגמת: אפל מיוזיק, דיזר, וספוטיפיי.
באותו היום בו יצא השיר כסינגל, הוציאה סצ'קין את המיני-אלבום השלישי שלה, Zamanım Yok, תוך שהעלתה אותו לאותן רשתות הזרמות המדיה השונות גם כן.
את השיר מתחילה סצ'קין כשהיא שרה על המרחק שנוצר בינה לבין בן הזוג שלה.
בהמשך, היא מצהירה בפניו: "תן לי להאמין למה שאני רואה, לא למה שאני שומעת".
לאחר מכן, היא טוענת כי הוא בגד בה ושהוא כביכול, ירה בה בגבה.
בפזמון של השיר, היא שרה על כך שהוא ירה בה בלי רחמים ובגד בה ללא כל בושה.
לאורכו של השיר, חוזרת ואומרת סצ'קין "אני אתגבר על מה שקרה, אבל אני מקווה שאותך זה יהרוס".
באותו הזמן, היא מאחלת לו "שלא יראה אור יום", תוך שהיא אומרת "אני לא מתכוונת לקחת את זה בקלות".
במרוצת השנים ביצעו אמנים שונים את השיר מחדש, תוך שהוא אוזכר ונכלל בפורמטים שונים:
בשנת 2016, יצא רמיקס לשיר שהועלה ליוטיוב.
בשנת 2017, בוצע השיר מחדש על ידי קירשהיר.
בשנת 2019, נכלל השיר במשחק הריקוד Just Dance 2019.
בשנת 2019, עלה לאקרנים הסרט "המלאכיות של צ'רלי" (2019), תוך שהשיר נכלל בפסקול המלא שלו, Charlie's Angels.
הווידאו קליפ המלא שיצא עבור השיר הועלה לערוץ היוטיוב של netd müzik ב-15 ביולי 2016, ביום יציאתו של השיר כסינגל.
את הקליפ ביים במאי הקליפים הטורקי מוראד קושק, אשר ביים עבור אג'ה סצ'קין גם את הקליפ לשירה "Hoşuna Mı Gidiyor", שיצא ביחד עם אוזן דולו בשנת 2016.
הקליפ מתחיל כאשר ניתן לראות את שקיעת החמה ובאותו הזמן את סצ'קין עצמה, כשהיא לבושה בשלל תלבושות שונות.
בהמשך, ניתן לראותה כשהיא רוקדת לבדה על אי בודד.
לאחר מכן, מגיע הלילה ובסמוך לכך, מתחלפת הסצנה, לסצנה בה ניתן לראותה כשהיא יושבת על כיסא מלוכה, העשוי מצמחים שונים וכתר עם נוצות צבעוניות על ראשה.
באותו הזמן מגיעים למקום רקדני ליווי, אשר רוקדים ביחד איתה.
בסוף הקליפ, ניתן לראות את סצ'קין, כשהיא רוקדת על החול ביחד עם רקדניות נוספות, תוך שמסביבה ישנם רקדנים שונים שמבצעים פעלולים עם לפידים ואש.
הקליפ מסתיים בכך שניתן לראות את סצ'קן ממשיכה לרקוד לצלילי השיר.
נכון לאוגוסט 2023 עומד מונה הצפיות של הקליפ על למעלה מ-195 מיליון צפיות, דבר שהופך אותו לקליפ השני הנצפה ביותר של סצ'קין, ולאחד מהקליפים הטורקיים הנצפים ביותר בכל הזמנים.
הקליפ של "Adeyyo" הוא גם אחד מהקליפים הנצפים ביותר בשנת 2016.
אזורתאריך יציאהפורמטחברת תקליטיםמקורכלל העולם15 ביולי 2016הזרמת מוזיקה • הורדה דיגיטליתDMC
"Adios" (בעברית: "להתראות") הוא סינגל שהוקלט על ידי להקת בנות הקיי-פופ הקוריאנית אוורגלו, מתוך אלבום הסינגל השני שלה, Hush.
השיר יצא לאור ב-19 באוגוסט 2019, על ידי חברת התקליטים יואואה אנטרטיינמנט כסינגל הראשון מתוך אלבום הסינגל.
השיר הגיע למקום השני במצעד שירי העולם הדיגיטליים.
ב-4 באוגוסט 2019, חברת התקליטים יואואה אנטרטיינמנט הודיעה כי אוורגלו תוציא את אלבום הסינגל השני שלה, Hush.
תמונות קונספט הופצו בין 6 באוגוסט ל-8 באוגוסט.
רשימת הרצועות פורסמה ב-11 באוגוסט ובה התגלה כי באלבום הסינגל ישנן שלוש רצועות: "Hush", "Adios" ו-"You Don't Know Me".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.
הווידאו קליפ הרשמי של השיר פורסם ב-19 באוגוסט 2019, ביום צאתו של השיר כסינגל.
בתחילת הקליפ, ניתן לראות את סמל הלהקה ולאחר מכן את אחת מחברות הלהקה זורקת לרצפה שני כדורים.
בהמשך, ניתן לראות חברת להקה נוספת כשהיא שוכבת על משטח דמוי כדור הארץ.
נכון לאוקטובר 2020, מונה הצפיות של הקליפ עומד על למעלה מ-122 מיליון צפיות.
מדינהתאריך יציאהפורמטחברת תקליטיםמקורעולם19 באוגוסט 2019הזרמת מוזיקה • הורדה דיגיטליתיואואה
Addicted to You הוא סינגל של התקליטן ה-DJ והמפיק המוזיקלי השוודי אביצ'י, בשיתוף פעולה עם הזמרת האמריקאית אודרה מיי.
השיר נכתב על ידי אביצ'י, ערש פורנורי, מק דייוויס וג'וש קרייצ'יק שהופיעו באלבום אולפני הבכורה של אביצ'י, True כשהוא שוחרר מאוחר יותר כסינגל הרביעי.
"Addicted to You" שודר לראשונה לראשונה ברדיו האוסטרלי ב-23 בנובמבר 2013. סינגל דיגיטלי של רמיקס לשיר יצא לאקרנים ב-11 במרץ 2014.
את הקליפ ביים סבסטיאן רינגלר וצולם בגליווארה ובווקסולם.
בהשראת סיפורם של בוני וקלייד בשנות השלושים.
הקליפ מתחיל באישה שעובדת בבר כמלצרית (אותה מגלמת מדלן מינו מרטין).
במקביל נכנסת אישה בלונדינית (אותה מגלמת חדדה שטירנסטד) ומבקשת לשתות.
היא לוגמת מהמשקה ואז זורקת את הכוס אל הקיר מאחורי הבר.
דבר המושך את תשומת הלב של הלקוחות ומאפשר למלצרית וללקוחה לדרוך את נשקן ולשדוד את הבר.
לאחר מכן הן מסיירות בדרכים המושלגות במכונית.
כשהן מגיעים בלילה לבית, הן נשכבות על מיטה ומתחבקות.
לאחר מכן הן שודדות בנק ולאחר ביצוע השוד הן מתחילות להתנשק בלהט כשהן עמודות על השולחן והלקוחות המפוחדים עדיין נמצאים בתוך הבנק.
האישה הבלונדינית מניחה חומר נפץ על דלת הכספת, אך המשטרה מגיעה וצלף יורה בה.
לבסוף, חברתה האבלה מחליטה לנקום על ידי הורדת חומר הנפץ מהכספת, בריצה לשוטרים הממתינים בחוץ, הוא מבצעת פיגוע התאבדות, ומפוצצת את כולם.
ערש פורנורי – כתיבה, הפקה
האירוע הועמד לארבעה פרסי אמי לבידור בפריים טיים, כולל "הבימוי הטוב ביותר בסדרה מגוונת".
ב-Adele Live in New York City צפו בממוצע 11.3 מיליון צופים, עם דירוג של 3.0 בקרב מבוגרים בגילאי 18–49, המייצג את הדירוג הגבוה ביותר בקרב מבוגרים לספיישל הופעה בפריים טיים, מאז סיבוב ההופעות האחרון של האיגלס בשנת 2005. בהמשך, פורסם כי ממוצע הצפיות של ההופעה היה מהגבוהים בטלוויזיה באותה העת.
ההופעה קיבלה ארבע מועמדויות בטקס פרסי אמי לבידור בפריים טיים ה-68: "הבימוי הטוב ביותר בסדרה מגוונת", "עיצוב/בימוי תאורה יוצא מן הכלל – ספיישל וראייטי", "ניהול טכני, עבודת מצלמה, בקרת וידאו יוצאים מן הכלל – מיני סדרה, סרט קולנוע או ספיישל" ו"ספיישל וראייטי, מוזיקה או קומדיה יוצא מן הכלל".
Adele One Night Only (בעברית: אדל לילה אחד בלבד) הוא ספיישל טלוויזיוני של הזמרת-יוצרת הבריטית אדל ששודר בטלוויזיה ב-14 בנובמבר 2021 ב-CBS ופרמאונט+, שהציג את אדל מבצעת שלושה שירים שלא נשמעו אז, מאלבום האולפן הרביעי שלה, 30 (2021), כמו גם שירים משלושת אלבומיה הקודמים 19 (2008), 21 (2011) ו-25 (2015).
הספיישל שובץ בריאיון של מנחת הטלוויזיה האמריקאית אופרה וינפרי.
אדל הופיעה במצפה הכוכבים גריפית' בלוס אנג'לס ב-24 באוקטובר 2021. הספיישל הונחה על ידי וינפרי, שנכחה בהופעה.
אותו הספיישל הטלוויזיוני זכה להצלחה רבה כאשר צבר למעלה מ-10.33 צופים; הספיישל הטלוויזיוני הנצפה ביותר מאז אפריל 2021.
בטקס פרסי האמי האומנותיים ה-74, שנערך ב-3 וב-4 בספטמבר 2022, זכה הספיישל ב-5 פרסים, מתוך 5 קטגוריות בהן היה מועמד.
הסרט קיבל מועמדות לפרס גראמי לסרט המוזיקלי הטוב ביותר בטקס פרסי גראמי ה-65.
הספיישל צבר למעלה מ-10.33 מיליון צופים והפך לספיישל הטלוויזיוני הנצפה ביותר מאז טקס פרסי אוסקר ה-93 שאירע באפריל 2021.
להלן עשרת השירים שבוצעו במהלך Adele One Night Only:
הצגת בכורה הייתה עבור הקהל האמריקאי.
לפני כן, גופי שידור רבים החליטו לקנות את הזכויות לספיישל של CBS.
ITV ו-Virgin Media One ישדרו את An Audience with Adele, תוכנית דומה שהוקלטה בלונדון פלדיום.
Adele in Munich (בעברית: אדל במינכן) הוא רצף ההופעות הקבוע השני של הזמרת הבריטית אדל.
שנערך בזירה חיצונית של 80,000 מושבים ביריד הסחר אשר התקיים בעיר מינכן שבגרמניה, והכיל 10 הופעות באצטדיון פופ-אפ ש"הוקם במיוחד".
ההופעה הראשונה במסגרתו התקיימה ב-2 באוגוסט 2024, והוא הסתיים ב-31 באוגוסט 2024, עם 2 הופעות בכל שבוע.
ההופעה של כל ערב כוללת 22 שירים, מה שהופך אותו לרשימת הסט הארוכה ביותר בקריירה שלה.
אלו הקונצרטים היחידים של אדל באירופה לשנת 2024.
ב-30 בינואר 2024, מספר חודשים לפני סיום רצף ההופעות "Weekends with Adele" בו היא מופיעה, העלתה אדל לעמודיה ברשתות החברתיות סרטון מונטאז' בן שבע שניות בו היא מראה רצף של תמונות בשחור-לבן שלה, כשברקע הופיע התאריך "31.1.2024", וכביכול רומזת על תוכנית שאמורה לצאת בתאריך זה.
ב-31 בינואר העלתה אדל לרשתות החברתיות פוסטר בו מופיעה תמונתה ועם הכיתוב "Adele in Munich", לצד ארבעה תאריכים המתקיימים באוגוסט.
היא הכריזה על ארבעה מופעים חד-פעמיים באוויר הפתוח בעיר מינכן שבגרמניה, זאת לראשונה מאז שנת 2016 אשר לא הופיעה באירופה.
האצטדיון נבנה במיוחד בשבילה, והוא כולל כ-90,000 אנשים.
היא כתבה: "אז לפני כמה חודשים קיבלתי שיחת טלפון לגבי סדרת הופעות בקיץ,
הרגשתי מסופקת מההופעות שלי בהייד פארק והרזידנט בווגאס, אז לא היו לי עוד תוכניות, אבל הייתי סקרנית מדי בשביל לא לבדוק את הרעיון.
אצטדיון פופ-אפ חד פעמי בהתאמה אישית שתוכנן בהתאמה להופעה שאני רוצה להעלות?
זה קצת אקראי, אבל עדיין מדהים!
וכמה מהאמנים האהובים עליי מופיעים בסביבה?
היא הוסיפה, "לא הופעתי באירופה מאז 2016!
לא יכולתי לחשוב על דרך נפלאה יותר לבלות את הקיץ שלי ולסיים את השלב היפה הזה בחיי ובקריירה שלי עם מופעים קרובים יותר לבית במהלך קיץ כל כך מרגש".
מספר ימים לאחר מכן, בעקבות "ביקוש פנומנלי", הכריזה אדל על ארבעה תאריכים נוספים להופעות.
ב-6 בפברואר הכריזה אדל על עוד שני תאריכים נוספים להופעות.
פחות מחודש לפני מועד תחילת ההופעות, נחשף כי בנוסף לאצטדיון המונה 80,000 מקומות, יוקם מתחם אירוח זמני סביב המקום שייקרא בשם Adele World.
כמו כן, התברר שהסביבה החיצונית תהיה בנושא אדל.
המתחם יכלול בר 'I Drink Wine', פאב אנגלי אותנטי, גלגל ענק, גינת בירה, יחד עם אפשרויות מזון ומשקאות מרובות.
זוהי רשימת הסט למופע הפתיחה ב-2 באוגוסט 2024 באצטדיון ADELE.
ייתכן שהוא לא מייצג את כל המופעים.
הערב השני כלל את "Turning Tables" ברשימת הסט לאחר "Make You Feel My Love" על מנת למלא זמן לפני שידור הגמר האולימפי לריצת 100 מטר של נשים.
Addison הוא אלבום הבכורה של הזמרת-יוצרת האמריקאית אדיסון ריי.
הוא יצא לאור ב-6 ביוני 2025, על ידי חברות התקליטים קולומביה ו-As Long As I'm Dancing.
ריי התפרסמה במקור כיוצרת תוכן בטיקטוק, שם צברה למעלה מ-88 מיליון עוקבים.
בהמשך היא החלה לפתח קריירת בעולם המשחק והשירה, כאשר האחרון שבהם הונע על ידי הערצתה למוזיקת פופ.
ב-18 באוגוסט 2023, ריי הוציאה את המיני-אלבום הראשון שלה, AR, שכלל את הסינגל הראשון שלה "Obsessed" וכן ארבעה שירים נוספים, כולל שיתוף פעולה עם הזמרת-יוצרת הבריטית צ'רלי XCX.
ריי חשפה כי צ'רלי XCX מילאה תפקיד מכריע בעיצוב המסע המוזיקלי שלה לאחר יציאת השיר.
בראיון עם מגזין ווג על שאיפותיה המוזיקליות בשנת 2023, היא הביעה את רצונה "לשלוט לחלוטין לעשות את זה בדיוק איך שאני מדמיינת את זה", וציינה את המיני-אלבום כ"תו הסיום של השנים האחרונות" וכן כ"אבן קפיצה קדימה בקריירה שלי".
בשיחה עם בריטני ספנוס מ"רולינג סטון" בינואר 2025, חשפה ריי כי גייסה רק את לוקה קלוסר ואלווירה אנדרפיארד להפקת אלבום האולפן הראשון שלה.
שניהם חתומים ב-MxM Music, חברת הוצאה לאור בבעלות המפיק השוודי מקס מרטין.
קלוסר, אנדרפיארד וריי גם כתבו כל שיר באלבום, ועבדו בין לוס אנג'לס, ניו יורק ושוודיה.
האלבום הוקלט חלקית במטה האולפן של מרטין בשוודיה.
ספנוס קיבלה כמה שירים מהאלבום במהלך הראיון, אותם תיארה כ"שירי פופ היפנוטיים, דמויי טראנס, פועמים ועשירים" עם מילים המגלמות את רוח ה"צעירה, הכיפית והחופשית".
בשיחה עם סוזי אקספוזיטו מ"Elle", חשפה ריי, קלוסר ואנדרפיארד כי האלבום הושפע מאלבומה של מדונה משנת 1998, Ray of Light, בעוד שהסינתיסייזר Korg M1 כונה "הציר הקולי" של האלבום.
לקראת יציאתו, פרסומים רבים התייחסו לאלבום כאחד הפרויקטים המוזיקליים המצופים ביותר של 2025.
רישומים בחנות המקוונת של ריי מתארים את Addison כ"אלבום הראשון והאחרון של אדיסון ריי", מה שמרמז על שינוי אפשרי בזהותה האמנותית.
בראיון שלה עם "Elle", ריי ציינה שהיא מזדהה כעת בפשטות כאדיסון ודנה בגישה מכוונת יותר לקריירה שלה.
היא גם ציינה את הרקע שלה בריקוד כגורם מרכזי בהשפעה על סגנונה המוזיקלי, תוך הדגשת המיקוד שלה באופן שבו מוזיקה מרגישה ומניעה את הגוף.
האלבום הוא אלבום אישי העוסק בגיבוש זהות ובתהליך גילוי עצמי.
ריי יצרה את האלבום לצד שתי שותפות: לוקה קלוסר, ילידת לוס אנג'לס, ואלווירה אנדרפיארד, ילידת סטוקהולם.
קלוסר ואנדרפיארד הן יוצרות-מפיקות המשתייכות ל-MXM Publishing של מקס מרטין ובעלות ניסיון בעבודה עם אמני פופ מובילים.
העבודה בשלישייה נשית צעירה אפשרה לריי תחושת ביטחון ויצירה משוחררת, ושימשה בסיס להעמקת התכנים הרגשיים בשירים.
השיר "Times Like These" היה האחרון שנכתב לאלבום והיווה עבור ריי נקודת סגירה יצירתית שבה הרגישה שמיצתה את כל מה שהייתה צריכה לומר בפרויקט.
ב-12 באפריל 2025, הופיעה ריי בהפתעה בקונצרט פסטיבל קואצ'לה 2025 של הזמרת ארקה.
במהלך הופעה של שיתוף הפעולה שלהם "Arcamarine", ריי רמזה לתאריך יציאת האלבום על ידי הצגת תחתוניה הוורודים מבית ויקטוריה'ס סיקרט עם הכיתוב "June 6" עליהם.
ריי חשפה את שם האלבום ואת עטיפתו ב-23 באפריל.
רשימת השירים של האלבום נחשפה באמצעות שלטי חוצות ברחבי העולם המציגים שמות שירים או מילים, בעוד שסדר השירים נחשף ב-21 במאי.
ב-27 במאי, ריי חשפה את הטריילר של האלבום, המשמש כהיכרות מחודשת עם הזמרת.
ב-4 ביוני, ריי רמזה לקליפ לשיר העשירי מהאלבום, "Times Like These", והודיעה שהוא ייצא ב-6 ביוני.
העיתון הניו יורק טיימס דיווח אז כי באלבום יהיו קליפים לכל שיר.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025.
בשנת 2024, ריי חתמה על חוזה עם חברת התקליטים קולומביה רקורדס והוציאה את הסינגל הראשון שלה בלייבל הגדול "Diet Pepsi", "שיר פופ חלומי", ב-9 באוגוסט 2024. הסינגל הפך ללהיט הפריצה שלה, והגיע למקום ה-54 במצעד בילבורד הוט 100 וכן לעשירייה הראשונה במצעד הסינגלים הבריטי.
הסינגל השני, "Aquamarine", יצא ב-25 באוקטובר.
השיר, שתואר כ"קריאת סירנה עטופה בנצנוץ דאנס-פופ", הושווה לאומניות כמו מדונה, בריטני ספירס וקיילי מינוג.
השיר עבר מאוחר יותר רמיקס על ידי המפיק הוונצואלי ארקה, תחת הכותרת "Arcamarine".
ב-14 בפברואר 2025, היא הוציאה את הסינגל השלישי, "High Fashion", הצהרה על "ההתמכרות" לאופנה ועל תחושת העצמה כתוצאה מכך.
"Headphones On", שמזכיר את "ניו ג'ק סווינג חלק וחדש היישר משנת 1994" מעורבב עם מילים בסגנון לנה דל ריי", יצא כסינגל הרביעי ב-18 באפריל.
ריי תיארה את יצירת השיר והקליפ כ"קתרזיס" ו"חוויה טרנספורמטיבית".
"Fame Is a Gun" יצא כסינגל החמישי ב-30 במאי.
ריי הופיעה ב-5 ביוני ב-The Box, ניו יורק, יחד עם ספוטיפיי כדי לחגוג את יציאת האלבום.
היא ביצעה את אותם שבעה שירים ב-The Box Soho, לונדון, ב-10 ביוני.
ב-17 ביוני, ריי הכריזה על סיבוב ההופעות הראשון שלה, The Addison Tour, שיתקיים באירופה, צפון אמריקה ואוסטרליה, מאוגוסט עד נובמבר 2025.
כל הקרדיטים שלהלן לקוחים מטיידל.
אדיסון ריי – שירה ראשית
אלוירה אנדרפיארד – קולות רקע, קלידים, תכנות, הפקה
לוקה קלוסר – קלידים, תכנות, הפקה (כל הרצועות); קולות רקע (רצועות 1–3, 5, 7–12)
טובה בורמן – קולות רקע (רצועות 5, 6), קלידים (6)
ברייס בורדון – עוזר הנדסת
+ תאריכי יציאות לאור ופורמטים עבור Addisonאזורתאריך יציאהפורמט (ים)חברת תקליטיםהערותכלל העולם6 ביוני 2025הורדה דיגיטלית • הזרמת מוזיקה • תקליטור • תקליטקולומביה • As Long As I'm Dancing
אירו-לוגיק היא חברת תעופה למטענים, שהוקמה כתוצאה ממיזם משותף של החברות הגרמניות, DHL ולופטהנזה קרגו.
החברה מפעילה טיסות ל-30 יעדים באסיה, אירופה, המזרח התיכון וארצות הברית.
החברה נוסדה על ידי לופטהנזה ו-DHL ב-12 בספטמבר 2007. בתחילת דרכה נקראה החברה Blitz 07-343 GmbH, ב-9 בינואר 2008, שונה שמה ל-AeroLogic.
ל-AeroLogic תעודת מפעיל אוויר משלה (AOC), זכויות תעבורה משלה, והיא אחראית על כל פעולות התעופה כולל מטוסים וטייסים.
המטה של AeroLogic ממוקם בשדה התעופה לייפציג.
כוח האדם של החברה מונה כיום 490 מתוכם כ-380 אנשי צוות טיסה.
המטוס הראשון מדגם בואינג 777-200F, נמסר לחברה ב-13 במאי 2009, ב-26 במאי אותה השנה קיבלה החברה את אישור הרשויות להובלת מטענים, וב-19 ביוני החלה החברה את פעילותה.
צי המטוסים של החברה נכון לאפריל 2020:
כלי טיס בצי בהזמנה הערותבואינג 777F150סה"כ150
מערכת תוכן הגישה המתקדמת (AACS) היא תקן להפצת תוכן וניהול זכויות דיגיטלי (DRM), שנועד להגביל את הגישה והעתקה להתקני מדיה אופטיים מתקדמים.
מסמך המפרט לתקן פורסם לראשונה באפריל 2005 והתקן כבר אומץ כתוכנית הגבלת הגישה לHD-DVD ו-Blu-ray Disc) BD).
הוא פותח על ידי קבוצת חברות מתחום המדיה והטכנולוגיה: דיסני, אינטל, מיקרוסופט, פנסוניק, אחים וורנר, IBM, טושיבה וסוני.
מאז שהתקן הופיע במכשירים בשנת 2006, מספר מפתחות פענוח של AACS חולצו מנגני תוכנות בעלי הגנה חלשה ופורסמו באינטרנט, ובכך זה איפשר לתוכנות ללא רישיון לפענח תקן זה.
"Adore You" (בעברית: "מעריצה אותך") הוא שיר של הזמרת מיילי סיירוס מאלבום האולפן הרביעי שלה, Bangerz.
השיר יצא לאור ב-17 בדצמבר 2013 כסינגל שלישי מהאלבום.
השיר נכתב על ידי אורן יואל וסטייסי ברת'ה והופק על ידי אורן יואל.
סיירוס הופיעה עם השיר לראשונה בפסטיבל "Jingle Ball" שאורגן על ידי תחנות רדיו אמריקאיות שונות, שנוגן בכל רחבי ארצות הברית.
הווידאו קליפ של השיר יצא ב-26 בדצמבר והועלה לערוץ ה-VEVO של סיירוס ביוטיוב.
בקליפ סיירוס שוכבת על מיטה ומסביב וילונות שקופים, נוגעת בעצמה, מענגת את עצמה ומצלמת את זה במצלמת וידאו קטנה.
בחלק האחרון של הקליפ, סיירוס נמצאת באמבטיה מלאה במים לבנים (לא שקופים) ושרה את מילות השיר בזמן שיורדים עליה מים מלמעלה.
בנוסף זכה השיר בשתי מועמדויות לפרס מוזיקת העולם לקליפ הטוב ביותר בעולם, ולפרס מוזיקת העולם לשיר הטוב ביותר בעולם.
מספר צפיותיו עומדות ביולי 2024 על כ-212 מיליון.
Adult Swim (בתרגום חופשי: "שחייה למבוגרים"), היא רצועת שידור המחליפה את Cartoon Network בשעות הלילה, בבעלות האחים וורנר דיסקברי .
שעות השידור הן בין 20:00 ל-6:00 לפי שעון ארצות הברית.
הרצועה נוצרה על ידי Williams Street Studios שגם היא חטיבה של חברת טרנר.
שגם פיתחה שתי רצועות שידור נוספות ב-Cartoon Network: Toonami ו-Miguzi.
השם בא מהביטוי "Adult Swim" שבשימוש בבריכות שחייה ציבוריות, אשר השימוש בהן מיועד למבוגרים בלבד בשעות בהן ילדים אינם יכולים להשתמש בהן ללא השגחת מבוגרים.
הרצועה שודרה לראשונה ב-Cartoon Network בשנת 2001, הרצועה נוצרה כתחליף ל-Cartoon Network ששידר תוכני אנימצה לילדים בשעות הבוקר לגילאים 7–15 ואדולט סווים ששידר בשעות הלילה תכנים למבוגרים כגון: סדרות לייב אקשן, סדרות אנימצה למבוגרים, הפקות מקור, וסדרות אנימה יפניות.
סדרות מוכרות ששודרו או משודרות ברצועה
סמוראי ג'ק (עונה 5 בלבד)
אלכס ולאסטראס (נולד ב-9 בנובמבר 1991), הידוע בשם הבמה Aero Chord, הוא יוצר מוזיקה אלקטרונית יווני, בסגנון הטראפ.
ולאסטראס החל לייצר שירים באופן מקצועי בשנת 2013. הוא הוציא את שיריו בחברות התקליטים Monstercat, High Intensity ועוד.
שיריו מנוגנים בפסטיבלים על ידי די ג'ייאים ידועים רבים בתעשיית המוזיקה האלקטרונית, כגון סקרילקס ודי ג'יי סנייק.
שירו "Surface" זכה לפופולריות רבה, כאשר צבר למעלה מ-23 מיליון צפיות ביוטיוב.
בריאיון לאתר "Your EDM", סיפר Aero Chord על התהליך בו בחר את שם הבמה שלו: "נדרשו לפחות חודשיים להגריל מילים במחוללי שמות ולשלב את התוצאות, עד שיצא לי משהו טוב, מלא כוונה וייחודי".
Aerials (בתרגום חופשי: אנטנות) הוא סינגל שבוצע על ידי להקת ההאבי מטאל האמריקאית סיסטם אוף אה דאון, שיצא בשנת 2002. הסינגל נכלל באלבום השני של הלהקה Toxicity, והשיג לה את המועמדות השנייה בפרס גראמי על "הופעת הרוק הטובה ביותר" לשנת 2003.
שיר זה נחשב ללהיט הראשון של הלהקה.
את הקליפ של השיר ביימו שאבו אודאג'יאן, נגן הבס של הלהקה ודייוויד סלייד.
בסרטון מופיעה דמות של ילד בעל פנים מעוותות, שחולם שהוא מפורסם.
בסוף הסרטון הילד מתמוטט למרכז הבמה.
מצעד הפזמונים האוסטרלי - 36
מצעד הפזמונים הגרמני - 80
מצעד הפזמונים האירי - 35
מצעד הסינגלים הבריטי - 34
בילבורד (מיינסטרים רוק) - 1
Adventure of a Lifetime (בעברית: הרפתקה של פעם בחיים) הוא שיר של להקת הרוק הבריטית קולדפליי.
השיר פורסם ב-6 בנובמבר 2015 כסינגל המוביל מאלבום האולפן השביעי שלהם, A Head Full of Dreams.
השיר הגיע לראש מצעד המדיה פורסט הבינלאומי בישראל, למקום השביעי במצעד הסינגלים הבריטי ולמקום ה-13 בבילבורד הוט 100, וכן ל-20 המקומות הראשונים במספר מדינות, בהן אוסטרליה, אוסטריה, קנדה, צ'כיה, צרפת, גרמניה, אירלנד, איטליה, הולנד, ניו זילנד ושווייץ.
בשנת 2016 ביצעה הלהקה את השיר בסופרבול 50, במופע המחצית עם ברונו מארס וביונסה.
בבלוג Idolator, ביאנקה גרייסי ורובי דאו דירגו את השיר ב-7/10 ו-8/10 בהתאמה, וקבעו כי השיר הוא "תוסס להפליא באופן כמעט ילדותי" ושהוא "הסינגל הכי טוב של קולדפליי בשבע השנים האחרונות".
במגזין רולינג סטון דורג השיר במקום ה-41 ברשימת ברשימת 50 השירים הטובים ביותר לשנת 2015, שפורסמה בסוף אותה השנה.
הוידאו קליפ בוים על ידי משתף הפעולה ותיק של הלהקה, מאט וייטקרוס.
הוא פורסם ב-27 בנובמבר 2015. הרעיון לקליפ נרקם לאחר שסולן קולדפליי, כריס מרטין ושחקן הקולנוע הבריטי אנדי סרקיס נפגשו בטיסה ודנו ברעיונות.
הכנת הווידאו קליפ לקחה כחצי שנה.
נכון לספטמבר 2020, זכה הקליפ לכ-1.1 מיליארד צפיות.
Adrenalize (בעברית: להתאקלם) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן הרביעי שלה, Blood.
השיר יצא לאור ב-17 בדצמבר 2013, על ידי חברת התקליטים סנטיורי מדיה רקורדס, כסינגל השני מתוך האלבום.
השיר הגיע למקום ה-20 במצעד שירי המיינסטרים רוק.
השיר נכתב על ידי מיטש מארלו, מריה ברינק, כריס האוורת' וקווין צ'ורקו.
השיר יצא לאור בפברואר 2013, לאחר שהוחלט כי שיר הנושא של האלבום "Blood", יהיה הסינגל הראשון מתוכו.
כמו כן, הוקלט השיר כבר בשנת 2012, בדומה לשאר שירי האלבום והוא מכיל בתוכו סוגות שונות כמו מטאל אלטרנטיבי ונו-מטאל.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-36 מיליון השמעות.
הקליפ של "Adrenalize", היה בבימויו של רוברט ג'ון קלי, הופץ ב-9 באפריל 2013 וצולם בבית החולים הקהילתי לינדה ויסטה בלוס אנג'לס.
הקליפ מציג את מריה ברינק כשהיא מסוממת על ידי אחות, תוך שהיא קשורה למיטת בית חולים.
הקליפ מסתיים בכך שברינק הופכת לאחות החדשה במקום זו מתחילתו של הקליפ.
נכון לאוקטובר 2020, מונה הצפיות של הקליפ עומד על למעלה מ-40 מיליון צפיות.
מדינהתאריך יציאהפורמטחברת תקליטיםמקורעולם1 בפברואר 2013הזרמת מוזיקה • הורדה דיגיטליתסנטיורי מדיה
Adore (בעברית: לְהַעֲרִיץ) הוא סינגל שהוקלט על ידי המוזיקאי והמפיק המוזיקלי ההולנדי קשמיר קאט, ביחד עם הזמרת-יוצרת האמריקאית אריאנה גרנדה, מתוך אלבומו, 9. השיר יצא לאור ב-3 באוקטובר 2015, על ידי חברות התקליטים פרינדס קיפ סיקרט ואינטרסקופ רקורדס, כסינגל מתוך האלבום.
השיר הגיע למקום ה-93 במצעד הבילבורד הוט 100.
השיר נכתב על ידי קנת' "בייביפייס" אדמונדס, ג'רמיה פלטון, מגנוס אוגוסט הויברג, בנג'מין לוין, פדר לוסנגארד, עמר מאליק ודריל סימונס והופק על ידי קשמיר קאט, לידו ובני בלנקו.
במגזין USA Today דורג השיר כאחד מ-50 השירים הטובים ביותר שיצאו בשנת 2015, תוך שהופנתה כלפיו ביקורת חיובית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות.
השיר זכה להצלחה כאשר הצליח להיכנס למצעד הבילבורד הוט 100, שם התברג במקום ה-93 בשיאו.
בנוסף לכך, הוא התברג במקום ה-27 במצעד השירים האורבניים של פלנדריה.
את השיר ביצעו השניים לראשונה במהלך סיבוב ההופעות השני של גרנדה, "The Honeymoon Tour".
הווידאו קליפ הרשמי של השיר פורסם ב-2 במרץ 2015, וזכה להצלחה כאשר צבר למעלה מ-16.1 מיליון צפיות.
מדינהתאריך יציאהפורמטחברת תקליטיםמקורעולם1 באוקטובר 2015הזרמת מוזיקה • הורדה דיגיטליתשוגר
"Adore You" הוא סינגל שהוקלט על ידי הזמר-יוצר האנגלי הארי סטיילס, מתוך אלבום האולפן השני שלו, Fine Line.
השיר יצא לאור ב-6 בדצמבר 2019, על ידי חברות התקליטים ארסקיין וקולומביה רקורדס, כסינגל השני מתוך האלבום.
השיר הגיע בשיאו למקום השישי במצעד הבילבורד הוט 100, ולשביעי במצעד הסינגלים הבריטי, וקיבל את תוארי הפלטינה מאיגוד תעשיית ההקלטות הבריטי, והפלטינה המשולשת מאיגוד תעשיית ההקלטות הבריטי ואיגוד תעשיית ההקלטות האוסטרלי.
נוסף על כך, הווידאו קליפ לשיר קיבל מועמדות לפרס גראמי בקטגוריית "הווידאו קליפ הטוב ביותר" בטקס פרסי גראמי ה-63.
"Adore You" נכתב על ידי סטיילס, איימי אלן, המפיק שלו קיד הרפון ומפיקו השותף, טיילור ג'ונסון.
לפי רולינג סטון, השיר נכתב "בפרץ השראה", במפגשים בשבוע האחרון של אביב 2019. השיר תואר כשיר פופ, פאנק, דיסקו ופופ רוק בביקורות עיתונאיות, ובו אלמנטים משנות ה-70 של מוזיקת נשמה ו-R&B.
מבחינה לירית, השיר עוסק ברצון לאהוב מישהו.
בראיון ל-NPR Music, חשף סטיילס כי השיר "דומה כמעט למה ש-'Watermelon Sugar' עוסק בו - ההתרגשות הראשונית במפגש עם מישהו".
הווידאו קליפ של השיר צולם בשלושה מיקומים סקוטיים: סנט אבבס , קוקנזי ופורט סטון .
את הקליפ ביים דייב מאיירס, בעוד שהתסריט של הקליפ נכתב על ידו, יחד עם כריס שאפר.
סקוט קניגהאם הוא מנהל הצילום של הקליפ ונתן שרר הוא מפיק הקליפ.
הקליפ הוקרן בבכורה בערוץ היוטיוב הרשמי של סטיילס ב-6 בדצמבר 2019, בסמוך לצאת הסינגל, וקדם לו טריילר שפורסם ב-2 בדצמבר.
שתי הדקות הראשונות של הקליפ מכילות קריינות של הזמרת הספרדייה רוסליה.
הווידאו כולל מספר צילומי VFX, כדי להמחיש תחושה מציאותית.
התלבושות בקליפ נוצרו על ידי הארי למברט.
שנהפרסקטגוריהתוצאהמקור2020פרסי Tudo Informationוידאו קליפ השנהRockbjörnenהשיר הזר של השנהפרסי הווידאו קליפים של MTVהבימוי הטוב ביותרהניהול האמנותי הטוב ביותרהאפקטים החזותיים הטובים ביותרפרסי ה-TECהפקה מוזיקלית / סינגל או רצועה2021פרסי גראמיהווידאו קליפ הטוב ביותר
"Adrenalina" (בעברית: "אדרנלין") הוא שיר של הזמרת האיטלקית סנהיט ושל הראפר האמריקאי פלו ריידה, השיר יצג את סן מרינו באירוויזיון לשנת 2021.
ב־16 במאי 2020, SMRTV אישר כי סנהיט ייצג את סן מרינו בתחרות 2021. ב-7 במרץ יצאה לאור הצצה מהשיר שחשפה כי הראפר פלו ריידה השתתף בשיר.
באותו היום ב-18:00 בערב (UTC) יצא השיר לאור באופן רשמי.
רשות השידור של סן מרינו הצהירה עם יציאת השיר לאור כי "פלו ריידה היה חלק מהפקת השיר והשתתף בקליפ, עוד לא ידוע ועוד לא נדונה הופעתו החיה באירוויזיון ברוטרדם אך חלקו בשיר בכל מקרה יישאר חלק מההופעה של סן מרינו באירוויזיון".
ב-19 במאי 2021, חשף איגוד השידור האירופי כי ריידה יבצע את השיר על בימת האירוויזיון.
ב-20 במאי, השניים ביצעו אותו בחצי הגמר השני של התחרות והגיעו למקום התשיעי עם 118 נקודות.
ב-22 במאי, בגמר התחרות, הגיע הצמד למקום ה-22 עם 50 נקודות.
"Adrenaline" (בעברית: "אדרנלין") הוא הסינגל החמישי מתוך Amaryllis, אלבומה הרביעי של להקת הרוק שיינדאון.
השיר יצא לאור כסינגל ב-13 באוגוסט 2013.
הוידאו קליפ הרשמי של השיר יצא לאור ב-30 באוקטובר 2013 בערוץ היוטיוב הרשמי של הלהקה.
הקליפ כולל צילומים של הופעות שקיימה הלהקה במסגרת סיבוב ההופעות "Carnival Of Madness" שנערך ב-2013, וצולם על ידי רוב פן.
בקליפ נכללים הן צילומי וידאו והן תמונות סטילס מההופעות.
ברנט סמית מסר שהלהקה כל כך נהנתה לראות את המעריצים במהלך סיבוב ההופעות, שהחליטה להקדיש את הקליפ החמישי מהאלבום Amaryllis לצילומי ההופעות והמעריצים.
השיר שימש כנעימה הרשמית של טורניר חוקי אקסטרים 2012 של ה-WWE שנערך באפריל 2012, וכן כנעימה הרשמית של טורניר המונסטר טראקס , "Extreme Attitude".
Adorable הייתה להקת שוגייז ורוק אלטרנטיבי אנגלית, שהוקמה בקובנטרי בשנת 1990. הלהקה כללה את סולן והגיטריסט פיט פיאלקובסקי, את הגיטריסט רוברט דילם, את הבסיסט סטיבן וויל ויליאמס ואת המתופף קווין גרינטון.
Adorable הוקמה בספטמבר 1990. לפני כן הלהקה הייתה ידועה בשם The Candy Thieves, והתקליט היחיד שלהם כלל גרסה מוקדמת של "Homeboy" ושיר נוסף בשם "Underwater" שהתאים לטרנד הבאגי שהיה אופנתי אז.
הסינגל יצא בלייבל טרולי רקורדס בשנת 1990. עם זאת, הגיטריסט וויין פיטרס עזב את הלהקה מתוך תסכול מחוסר הצלחתם והוחלף על ידי רוברט דילם, מה שגרם לשינוי השם ל-Adorable.
ההופעה הראשונה של Adorable הייתה בקובנטרי במועדון Tic Toc בלילה שבו החלה מלחמת המפרץ הראשונה.
"Sunshine Smile" היה סינגל השבוע של מגזין NME, והגיע לראש מצעד האינדי בבריטניה.
אחריו הלהקה הוציאה את "I'll Be Your Saint", את "Homeboy" ואת-"Sistine Chapel Ceiling" (שגם הוא נבחר לסינגל השבוע של NME), שכולם נכנסו ל־5 המובילים בטבלת האינדי.
מערכת היחסים של הלהקה עם חלק גדול משאר העיתונות המוזיקלית אמנם הייתה מתוחה ונחרכה במהירות.
אלבום, Against Perfection שלהם יצא במרץ 1993, והגיע לשיא במקום ה-70 ב-מצעד האלבומים בבריטניה.
השם המקורי של האלבום Against Creation הוסר 24 שעות לפני שהם שלחו את האלבום לחברת התקליטים שלהם, ושיקף את מערכת היחסים הקשה שלהם עם התווית.
הלהקה טיילה בארצות הברית, אירופה, אוסטרליה ו-יפן.
האלבום השני, Fake, סיפק שני סינגלים "Kangaroo Court" ו-"Vendetta", שנכנסו שוב למצעד האינדי בבריטניה, אך האלבום לא הצליח להגיע למיינסטרים בבריטניה.
עם יחסים מתוחים בתוך הלהקה, נאמר להם ש-Creation (כיום בבעלות סוני), עזבו אותם לפני הופעה ב-Colchester ב-1994, הלהקה יצאה לסיבוב הופעות באירופה לפני שהכריזה על התפרקותה בהופעה האחרונה של סיבוב ההופעות בבריסל בסוף 1994.
רטרוספקטיבה של עבודתם בשם 'הערות שוליים' שוחררה על ידי Cherry Red ב-2008, הכוללת תרומות נרחבות מכל ארבעת חברי הלהקה, שם דיברו בגילוי לב על החוויות שלהם בזמן שהייתה ב-Adorable.
לאחר פטירתה של הלהקה, רוברט דילם עבר לסקוטלנד שם הצטרף להזפירים ומלמד רשתות מחשבים.
סטיבן ויליאמס נשאר בקובנטרי ועבד במשרד הבינלאומי באוניברסיטת וורוויק לפני שעבר לאוניברסיטת נוטינגהאם טרנט שם הוא כיום מנהל NTU Global, בעוד שפיג'לקובסקי המשיך והקים את להקת Polak, שהוציאה שני אלבומים ב-One Little Indian.
מקצר את שמו לפיט פיג' הוא הצטרף לגיטריסט טרי ביקרס של חברו לשעבר ללייבל Creation בית האהבה ו-ריחוף תחת הכותרת 'פיט פיג' / Terry Bickers'; קווין גרינטון הוא כיום מנהל של בית ספר בדרבי.
ב-7 במאי 2019, הלהקה הכריזה על שני מופעי איחוד שיתקיימו בבריטניה, האחת ב-Hedden Bridge Trades Club ב-31 באוקטובר 2019 והשנייה ב-Bush Hall, London ב-2 בנובמבר 2019.
סיבוב ההופעות הורחב כך שיכלול ערב נוסף ב-Hedden Bridge Trades Club ב-30 באוקטובר וערב נוסף באולם Bush ב-1 בנובמבר.
מופע אחרון נוסף בסקאלה בלונדון ב-3 בנובמבר.
"Vendetta" (ספטמבר 1994) מקום 99 במצעד הסינגלים בבריטניה
Adventure Island (ביפנית: 高橋名人の冒険島) הוא משחק פלטפורמה שפותח על ידי החברה היפנית Hudson Soft ויצא במקור לשווקים ביפן ב-12 בספטמבר 1986 עבור קונסולות המשחקים Famicom ו־MSX.
באמריקה הצפונית המשחק יצא במקור לשווקים עבור קונסולת המשחקים NES בשנת 1988. בעקבות הצלחת המשחק פותחו למשחק בשנים שלאחר מכן מספר משחקי המשך.
זהו משחק פלטפורמה עם גלילה צדדית בו השחקנים שולטים בדמות מאסטר היגינס (הדמות נקראת בגרסה היפנית טקהאשי מייג'ין), נער שמנסה להציל את חברתו, טינה, אשר נחטפה על ידי מכשף מרושע.
המשחק מתרחש באי טרופי ומכיל שלבים רבים בהם צריך לגבור על אויבים, מכשולים וסכנות רבות.
בכל שלב מאסטר היגינס צריך לאסוף פריטים שונים ולהביס את כל אויבים בעוד שמד הבריאות בחלק העליון של המסך, אשר מכיל בתחילה 11 פסים, מתרוקן באופן הדרגתי בעקבות כל פגיעה לאורך הדרך.
ניתן להעלות את מד הבריאות על ידי איסוף של פירות לאורך הדרך.
היגינס מתחיל את המשחק ללא יכולת לתקוף את האויבים, והוא מקבל את היכולת הזו כאשר הוא מוצא לאורך הדרך גרזן קטן הנמצא בנקודות ספציפיות בכל שלב.
הגרזן הקטן משמש ככלי הנשק העיקרי של היגינס והוא משתמש בו על מנת להביס אויבים כמו חלזונות, נחשים, עכבישים ועטלפים.
לעיתים רבות היגינס מוצא גם ביצים גדולות לאורך הדרך אשר מכילות Power-Ups, סקייטבורד אשר מאפשר להתקדם בשלב במהירות גבוהה יותר, או פיה אשר גורמת לכך שהיגינס הופך בלתי פגיע במשך עשר שניות ותאפשר לו להרוג את כל האויבים לאורך הדרך בנגיעה אחת בלבד.
ישנם מספר אזורים במשחק המכילים סביבות שונות כולל יערות, מערות, הרים וסביבה מימית.
כל אזור מורכב מארבעה שלבים, ובסוף של השלב הרביעי בכל אזור יש להילחם בבוס שהוא גרסה גדולה ואימתנית שונה של המכשף המרושע.
בעקבות כך חברת Hudson Soft החליפה את המראה של הגיבור, אשר היה נער מערות בלונדיני בגרסה של סגה, לדמות חדשה שעוצבה על בסיס האדם האמיתי טקהאשי מייג'ין אשר היה מנהל בחברת Hudson Soft.
המשחק הכיל הבדלים ניכרים מהמשחק עליו הוא התבסס, למרות שהמשחקיות נותרה כמעט זהה.
המשחק יצא לשווקים עבור ה-Famicom ביפן ב-1986, ובהמשך יצאה לשווקים באמריקה הצפונית עבור קונסולת המשחקים NES.
בעקבות ההצלחה של המשחק נוצרו למשחק זה מספר משחקי המשך לאורך השנים:
Adventure Island II - יצא לשווקים בשנת 1991 והכיל איים חדשים ודינוזאורים שניתן לרכב עליהם.
Super Adventure Island - יצא לשווקים בשנת 1992 לקונסולת המשחקים סופר נינטנדו.
New Adventure Island - יצא לשווקים בשנת 1992 עבור קונסולת המשחקים TurboGrafx-16.
לאורך השנים נוצרו מספר גרסאות מחודשות של המשחק: בתחילה פותחה גרסה מחודשת של המשחק עבור קונסולת המשחקים הניידת גיים בוי.
בשנת 2008 יצא לשווקים גרסה מחודשת של המשחק עבור Wii Virtual Console.
בשנת 2018 יצאה גרסה מחודשת של המשחק עבור Nintendo Switch Online.
סדרת המאנגה פורסמה במקור ביפן בין אפריל 1986 עד פברואר 1988.
המשחק שימש גם השראה להפקת סדרת האנימה "Honey Bee in Toycomland" (Bugってハニー) אשר הופקה על ידי חברת TMS Entertainment ושודרה במקור ביפן מ-3 באוקטובר 1986 עד 25 בספטמבר 1987 והכילה בסך הכל 51 וסרט באורך מלא.
בסדרת האנימה הדמות האני גירל (דמות הפיה המעופפת במשחק אשר הופכת את היגינס לבלתי מנוצח במשך 10 שניות במשחק הווידאו) היא הדמות הראשית.
עלילת הסדרה מתמקדת בחטיפתם של טקהאשי (מאסטר היגינס) וחברתו.
המשימה של האני גירל היא להציל אותם על ידי בעזרתם של שלושה ילדים אשר הם גיימרים מוצלחים במיוחד.
האמן מינורו מאאדה, אשר לקח בעבר חלק בפיתוח סדרת האנימה של דרגון בול, עיצב את דמויות הסדרה.
אפטר פוראבר הייתה להקת מטאל סימפוני מהולנד.
הלהקה הוקמה ב-1995 והתפרקה ב-2009. הלהקה אפיקה, אף היא מהולנד, ממשיכה במידה רבה את סגנונה המוזיקלי.
אפטר פוראבר ניגנה מטאל גותי סימפוני המשלב בין זמרת סופרן וגראולינג של דת' מטאל - שיטה המכונה במטאל "שירת היפה והחיה".
בהמשך התעדן הסגנונה ונטה לפאואר מטאל סימפוני.
בהשפעותיה של הלהקה ניתן למנות מטאל גותי, דום מטאל, בלאק מטאל, מוזיקה קלאסית ואף מלודיות מזרחיות.
אפטר פוראבר נוסדה במקור ב-1995 תחת השם Apocalyps וניגנה בעיקר דת' מטאל.
עם הצטרפות הזמרת פלור ינסן, סגנונם השתנה לגותיק מטאל/דום מטאל, כדי להדגיש את קולה היפה והצח של ינסן.
באותה תקופה ההרכב כלל את פלור ינסן, מארק ינסן, סנדר גומנס, לוק ון גרוון, ג'ק דריזן ויופ בקרס.
ב-1999 החלה הלהקה להלחין שירים משלהם והקליטו שני דמואים, Ephemeral ו Wings of Illusion, שלכדו את תשומת לבם של חברת התקליטים Transmission Records שהחתימה אותם על חוזה.
אלבום הבכורה שלהם, Prison of Desire ("כלא התשוקה") הוקלט ב-2000, וכלל הופעת אורח של שרון דן אדל.
בסוף אותה שנה, המתופף אנדרה בורגמן והקלידן לנדו ון גילס הצטרפו ללהקה והחליפו את יופ בקרס וג'ק דריזן שעזבו.
ב-2001 הוציאה הלהקה את האלבום Decipher ("פענוח").
באלבום זה מופיע השיר Forlorn Hope ("תקוות שווא") המדבר על האינתיפאדה השנייה וכולל סימפול מנאומו של יצחק רבין.
הזמרת פלור ינסן הוזמנה לשיר כזמרת אורחת ב-Ayreon, אחד המיזמים של אריין אנתוני לוקסן.
ב-2002 מארק ינסן עזב את הלהקה והקים את להקת המטאל סימפוני אפיקה.
אפטר פוראבר הוציאה לאור אחרי זה את ה-EP וה-DVD בשם Exordium.
ב-2004 הוציאה הלהקה את אלבום הקונספט Invisible Circles ("מעגלים בלתי נראים").
האלבום דורג במקום ה-26 בטבלת 100 הנמכרים ביותר בהולנד, הישג נאה למוזיקת המטאל שאיננה מיינסטרים.
בתחילת ספטמבר 2005 הוציאה הלהקה את האלבום Remagine.
לנדו ון גילס עזב את הלהקה והוחלף בידי יוסט ון דן ברוק.
ב-3 במרץ 2006 עזבה הלהקה את חברת התקליטים Transmission Records מפני שהחברה לא קידמה מספיק את הלהקה.
באוקטובר של אותה שנה חתמה הלהקה בחברת Nuclear Blast Records.
ב-5 בפברואר 2009 הודיעה הלהקה על פירוקה הרשמי.
סנדר גומאנס (Sander Gommans) - גיטרה, גראולינג (1995–2009)
Aftermath הוא האלבום הרביעי בבריטניה והשישי בארצות הברית של להקת הרולינג סטונז.
זהו האלבום הראשון של הלהקה בו מיק ג'אגר וקית' ריצ'רדס כתבו והלחינו את כל השירים.
בגרסה הבריטית 14 שירים ובאמריקאית 11. חוץ משלושת השירים החסרים, השיר "Paint It Black" הוחלף ב-Mother's Little Helper.
שני השירים מופיעים באוסף Hot Rocks 64-71. חוץ משירים אלה נמצאים גם הלהיטים Under My Thumb, Lady Jane, Stupid Girl והשיר הארוך שנמשך 11 דקות: Going Home.
האלבום זכה במקום הראשון במצעד הבריטי ובמקום השני במצעד האמריקאי.
"Paint It Black" זכה במקום הראשון בשני המצעדים.
כל השירים נכתבו בידי מיק ג'אגר וקית' ריצ'רדס.
מיק ג'אגר - שירה, כלי הקשה, מפוחית
קית' ריצ'רדס - גיטרה, שירה
בריאן ג'ונס - גיטרה, מרימבה, פעמונים, סיטאר, אורגן, פסנתר, דלצ'ימר
צ'ארלי ווטס - תופים, כלי הקשה, מרימבה, פעמונים
ביל וויימן - גיטרה בס, מרימבה, פעמונים, פסנתר, אורגן, צ'מבלו
אטרניטאס (בגרמניה: Aeternitas) היא להקת מטאל סימפוני ומטאל גותי גרמנית.
הלהקה הוקמה בשנת 1999 על ידי אניה מלכאו ואלכסנדר הוזינגר שעבדו יחד בלהקת מטאל גותי.
השניים החליטו לעבוד על פרויקט במסגרתו הם ילחינו בסגנון מטאל את מיסת הרקוויאם הנוצרית.
הפרויקט יצא כאלבומה הראשון של הלהקה (Requiem) בשנת 2000 וזכה להצלחה מקומית.
בעקבות ההצלחה החליטו השניים להקים להקה שתוכל לבצע את השירים בהופעות חיות, ולצורך כך צרפו כמה חברי להקה נוספים.
פירוש השם של הלהקה בלטינית הוא "נצח"/"אלוהות".
אטרניטאס היה הכינוי לקיסרים שהוכרזו כאלים בקיסרות הרומית.
בשנת 2004 הוציאה הלהקה את אלבומה השני (La Danse Macabre; ריקוד המוות) הקרוי על שם המוטיב האמנותי הידוע.
בשנת 2009 יצא אלבומם השלישי (Rappacinis Tochter; הבת של ראפצ'יני), אלבום קונספט על פי סיפור קצר ידוע של נתניאל הות'ורן וכן סיפורים של אדגר אלן פו.
האלבום זכה להצלחה וזכה בפרס האלבום הטוב ביותר בסצנת הרוק הגרמנית.
האלבום גם יצא בגרסת הופעה חיה.
מאז 2011 עובדת הלהקה על האלבום הרביעי שלהם שיקרא House Of Usher, סינגל ראשון מתוך האלבום יצא בשנת 2014 והאלבום עצמו ב-2016.
Afterlife הוא שיר מאת הלהקה אוונג'ד סוונפולד.
השיר יצא כסינגל השלישי מתוך אלבומם שנקרא Avenged Sevenfold.
השיר כולל תזמורת כלי קשת, והוא נכתב על ידי מתופף הלהקה- The Rev.
באתר הרשמי של הלהקה, השיר נבחר בידי הקהל לטוב ביותר מתוך האלבום.
השיר והווידאו קליפ שוחררו בתחילת שנת 2008.
הווידאו לשיר בוים בידי וויין אישם, שצילם וביים סרטונים רבים עבור להקות כמו ג'ודס פריסט, מוטלי קרו ובון ג'ובי.
בגרסת האלבום של השיר, יש נגינת כינורות באינטרו (פתיח השיר) וגם בהמשך השיר, אשר נחתכו מהסרטון, יחד עם הגשר בו נשמעים קולותיו של המתופף The Rev.
השיר זמין להורדה דרך תוכן ההורדות של המשחק Rock Band וגיטאר הירו 5, וכמו גם מופיע במשחק הווידאו NHL 09. הוא שוחרר עבור Rocksmith ב-30 באוקטובר 2012.
הווידאו לשיר (ששוחרר חוקית ב-13 במרץ 2008 בידי האחים וורנר והלהקה) מכיל צילומים של הלהקה מופיעה על במה קטנה, חדר לבן עם תאורה כהה וגם קליפים של M.
Shadows רץ ללא חולצה, זאקי ונג'נס רוקד עם אישה, סיניסטר גייטס מחזיק גולגולת של שלד בין נרות דולקים, The Rev שוכב על הרצפה עם עכביש על פניו, וג'וני כרייסט מחזיק יונים שאותן משחרר בהמשך הסרטון.
השיר מספר אודות איש שמת בצעירותו ומוצא עצמו בגן עדן.
כאשר נכנס, הוא מבין כי בעצם נותרו לו עוד המון דברים לעשות בכדור הארץ, וכדי לחזור ולתקן את הכל, עליו לברוח מהחיים שלאחר המוות או באנגלית- Afterlife, כפי שכותרת השיר מציעה (חלק זה הוזכר בידי זאקי ונג'נס בסרטון "Making of Afterlife").
"Critical Acclaim" (הופעה חיה בהוליווד) - 5:22
עד כה, Afterlife הוא הסינגל המדורג כגבוה ביותר מבין שני הסינגלים מהאלבומים האחרונים "Bat Country" ו-"Almost Easy", תוך שהגיע לרשימת 20 השירים המובילים בשני מצעדי רוק.
זמן לאחר מה, הישג זה נעקף על ידי שני שירים אחרים של הלהקה, הנקראים "So Far Away" ו-"Welcome To The Family".
זאקי ונג'נס - גיטרת קצב, קולות רקע
The Rev - תופים, קולות רקע
סיניסטר גייטס - גיטרה מובילה, קולות רקע
ג'וני כרייסט - גיטרה באס
"Afire Love" (בעברית: "אהבה בוערת") הוא שיר של הזמר-יוצר הבריטי אד שירן, לאלבום האולפן השני שלו, × (2014).
השיר הוא על סבו המנוח של שירן, אשר סבל מחלת אלצהיימר.
השיר הופק על ידי חבר להקת "סנואו פטרול", ג'וני מקדייד, ונעזר במרכיבים של "Remembering Jenny", אשר הולחן על ידי כריסטוף בק עבור פסקול סדרת הטלוויזיה האמריקאית, "באפי ציידת הערפדים".
השיר פורסם להורדה דיגיטלית בחנות ה-iTunes ב-16 ביוני 2014, בתור הסינגל השיווקי השלישי מתוך שבעה מאלבום האולפן ×.
בשל שיעורי הזרמה גבוהים, כל שירי האלבום, ביניהם "Afire Love", נכנסו למצעד בממלכה המאוחדת.
השיר פורסם להורדה דיגיטלית ב-iTunes כסינגל השיווקי השלישי מתוך האלבום.
הוא היה זמין להורדה דיגיטלית על הזמנה מראש של האלבום.
כמו כן, השיר דורג במצעד ה-iTunes בארצות הברית.
עקב שיעורי הזרמה גבוהים, "Afire Love" ויתר שירי האלבום דורגו במצעדים הבריטיים, וכן נכנס למצעד הסינגלים הבריטי לראשונה במקום ה-71, ובהמשך הגיע למקום ה-59 כשיא.
כתב הדיילי טלגרף, ניל מקורמיק תיאר את "Afire Love" כסינגל אינטימי.
"Africa" הוא שיר שבוצע על ידי להקת הרוק האמריקאית טוטו.
השיר נכתב על ידי הסולן-קלידן דייוויד פייץ' ועל ידי המתופף ג'ף פורקארו.
השיר יצא לאור בשנת 1982 ונכלל באלבום הלהקה Toto IV.
הוא הגיע לראש מצעד הבילבורד הוט 100 בפברואר 1983 (השיר היחיד של הלהקה שהגיע לראש מצעד זה) ולמקום השלישי במצעד הסינגלים הבריטי באותו החודש.
האלבום שבו נכלל שיר זה גם זכה בגראמי.
השיר בסופו של דבר סיים רק במקום ה-24 במצעד השנתי של הבילבורד הוט 100 בסיכום שנת 1983.
הרעיון לכתיבת השיר והמילים לשיר נהגו על ידי פייץ'.
ג'ף פורקארו הסביר את הרעיון מאחורי השיר: "ילד לבן מנסה לכתוב שיר על אפריקה, אבל כיוון שהוא מעולם לא היה שם, הוא יכול רק לתאר את מה שראה בטלוויזיה".
דייוויד פייץ' הוסיף: "בתחילת שנות השמונים צפיתי בתוכנית תיעודית בטלוויזיה אודות המוות הנורא והסבל אותו חווים בני אדם באפריקה, ובפרסומות של יוניצ"ף למען ילדי אפריקה.
התמונות זעזעו אותי ולא עזבו את ראשי.
ניסיתי לדמיין איך הייתי מרגיש ומה הייתי עושה לו הייתי שם".
בשנת 2015, הסביר פייץ' כי השיר הוא של אהבה ליבשת אפריקה, ולא רק שיר רומנטי אישי.
בשנת 2018, הוא הסביר שהשיר הוא על אדם שטס כדי לפגוש מיסיונרית בודדה.
כילד, פייץ' למד בבית ספר קתולי.
כמה מהמורים בבית הספר פעלו כמיסיונרים באפריקה, מה שהביא את פייץ' לכתוב את השורה "אני מברך את הגשמים שיורדים באפריקה".
בנקודת הזמן בה יצא השיר הייתה להקת טוטו בנקודה בעייתית בקריירה.
גיטריסט הלהקה, סטיב לוקת'ר, אמר בריאיון לגרדיאן: "בלייבל אמרו לנו – 'אם אתם לא מצליחים גם באלבום הזה (...) זה יהיה סוף החוזה שלכם".
מילות השיר כוללות בתוכן טעויות עובדתיות, כמו למשל שבמציאות לא ניתן לראות את הר הקילימנג'רו במבט מהסוואנה בסרנגטי.
לוקת'ר על המילים: "חשבתי שהלחן מבריק, אבל אני זוכר שהקשבתי למילים ואמרתי, 'דייב, בנאדם, אפריקה?!
על מה לעזאזל אתה כותב?
אתה מברך את הגשמים באפריקה?
את השיר כתב פייץ' בעזרת פסנתרו שבביתו.
בשיר נעשה שילוב של כלי נגינה אפריקאים: קלימבה ומרימבה.
הקליפ לשיר בוים על ידי הבמאי סטיב בארון.
ארגוןרשימהמיקוםמקורבילבורד500 שירי הפופ הטובים ביותר בכל הזמנים105
לאורך השנים השיר זכה להערכה בקרב חובבי מוזיקת אייטיז והוכר באזכורים רבים ועל ידי מומחים בתחום כלהיט פופ.
בשנת 2012 דורג השיר על ידי מגזין המוזיקה NME במקום ה-32 ברשימת "50 השירים עם הפזמונים המפוצצים".
כמה עשורים לאחר שיצא, השיר עדיין זוכה להצלחה יחסית.
ההצלחה המחודשת של השיר ברשתות החברתיות החלה אומנם כבדיחה ברמה נוסטלגית, אך בסופו של דבר סחפה רבים לדון בשיר ולהכתיר אותו בתואר "השיר הטוב בעולם".
הבדיחה המשיכה וצברה תאוצה גם בקמפיין בטוויטר במסגרתו נערה בת 14 מאוהיו כתבה בדף של להקת הרוק האלטרנטיבי ויזר שהיא מצפה לגרסת כיסוי לשיר.
הפוסט הפך לקמפיין ויראלי שהשתתפו בו הרבה ממעריצי הלהקה.
לאחר כשנה הלהקה אכן ביצעה גרסת כיסוי לשיר.
גרסה זו העלתה את כמות הצפיות וההשמעות לשיר המקורי כמו גם לשירים אחרים של להקת ויזר עצמה.
בשנת 2019 הגיע השיר למקום העשירי במצעד עשור שנות ה-80 של גלגלצ, במסגרת מצעדי העשור של התחנה.
יש הטוענים שסיבה אפשרית לכך היא העובדה שבכל יום חמישי בשעה 9:55 שודר השיר במסגרת הפינה "השיר הטוב ביותר בעולם" בתוכנית מדינה בדרך עם עומר גפן.
Africa הוא אלבום אוסף שכולל להיטים משנות ה-70 של הזמרת הדרום אפריקאית, מרים מקבה.
האוסף הופק והוצא על גבי תקליטורים על ידי Novus Records באוקטובר 1991.
Afrodisiac (בעברית: אפרודיסיאק) הוא אלבום האולפן הרביעי של הזמרת-יוצרת האמריקאית, ברנדי נורווד.
האלבום יצא לאור ב-28 ביוני 2004, על ידי חברת התקליטים אטלנטיק רקורדס.
האלבום הוקלט בלוס אנג'לס, בין אביב 2003, לתחילת 2004 בעקבות שינויים שעברה נורווד באישיויותיה ובחייה האישיים.
עם יציאתו נכנס האלבום אל המקום השלישי במצעד הבילבורד 200.
לאחר שילדה את בתה וסיימה את מערכת היחסים שלה עם אב הילדה, הצוות של ברנדי עבר שינוי וברנדי החלה לעשות שינויים בהפקדת המוזיקה שלה, בניהול וייצור האלבום והחלה לחקור סגנונות חדשים.
בעקבות כך, החלה לעבוד עם מפיקים כמו טימבלנד וקנדיס נלסון אשר עבדו איתה על רוב שירי האלבום.
מבחינה מוזיקלית, נורווד וטימבלנד קיבלו השראה להתנסות במספר צלילים חדשים ולהיות מושפעים מסגנונות מוזיקליים חדשים וייחודיים שהיו שונים ממוזיקת ה-R&B איתה נהגה לעבוד באלבומיה הקודמים.
התוצאה הייתה אלבום R&B עכשווי אורגני ורך, אשר הושפע מסגנון האילבינט הניו-יורקי בשילוב שם ברייק-ביט היפ-הופ, צלילי אמבינט, אינדי-רוק ומוזיקת סרטים.